Brønderslev Hot Shots vandt den anden semifinale på hjemmebane med 9-5, og da Brønderslev også vandt den første kamp i Frederikshavn med hele 14-2 var sagen klar. De forsvarende mestre er færdige, og Hot Shots skal nu spille om DM-guldet. Finalen spilles 20. april i Århus. Her møder Hot Shots Hafnia fra København.
Hot Shots fra Brønderslev overtog lørdag aften titlen, som Nordjyllands bedste mandlige floorballhold, da de sendte de forsvarende mestre fra Frederikshavn Bulldogs ud af turneringen.